**Ministru kabineta rīkojuma projekta**

**“Par nekustamā īpašuma “Celmiņi” Rembates pagastā, Ķeguma novadā**

**pirkšanu Nacionālo bruņoto spēku Aviācijas bāzes paplašināšanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt sabiedrības vajadzībām – Nacionālo bruņoto spēku Aviācijas bāzes paplašināšanai – juridiskai personai piederošu nekustamo īpašumu.  MK rīkojums stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.  MK 2018. gada 7. augusta sēdes protokollēmums, AM informatīvais ziņojums “Par nekustamo īpašumu atsavināšanu Ķeguma novadā un Lielvārdes novadā Nacionālo bruņoto spēku Aviācijas bāzes paplašināšanai” (prot. Nr. 37, 90. §, TA-1331-DV). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2018. gada 7. augusta sēdē (prot. Nr. 37, 99. §, TA-1331-DV) konceptuāli atbalstīja Nacionālo bruņoto spēku Aviācijas bāzes attīstību un paplašināšanu, lai nodrošinātu lidlauka sertificēšanu, aeronavigācijas aprīkojuma pilnvērtīgu darbību, lidjoslas paplašināšanu, jaunu infrastruktūras objektu būvniecību, drošības prasību ievērošanu un operatīvo dienestu iespējas ātri reaģēt ar aviāciju saistītās ārkārtas situācijās.  Saskaņā ar Nacionālo bruņoto spēku attīstības plānu 2016.–2028. gadam (apstiprināts ar 2016. gada 29. novembra MK rīkojumu “Par Nacionālo bruņoto spēku attīstības plānu 2016.–2028. gadam”, TA-2537-DV) aviācijas bāzes attīstība ir ilgtermiņa projekts. Īstenojot to, Latvijā tiek veidots NATO prasībām atbilstošs militārais lidlauks, lai nodrošinātu atbalstu operācijām un mācību atbalstu NATO gaisa kuģiem.  Saskaņā ar Likuma 2. pantu valsts aizsardzības vajadzībām – Nacionālo bruņoto spēku Aviācijas bāzes infrastruktūras paplašināšanai un attīstībai – ir nepieciešams atsavināt nekustamo īpašumu “Celmiņi” Rembates pagastā, Ķeguma novadā un atsavināšana ir vienīgais veids, lai sasniegtu šo mērķi.  Nekustamais īpašums “Celmiņi” Rembates pagastā, Ķeguma novadā (nekustamā īpašuma kadastra Nr. 7484 005 0074) sastāv no zemes vienības (kadastra apzīmējums 7484 005 0074) 27,77 ha platībā un robežojas ar valsts īpašumā AM valdījumā esošās Nacionālo bruņoto spēku Aviācijas bāzes teritoriju. Nekustamā īpašuma īpašnieka akciju sabiedrības “Latvijas valsts meži” (turpmāk – LVM) īpašumtiesības uz nekustamo īpašumu ir nostiprinātas Zemgales rajona tiesas Rembates pagasta zemesgrāmatas nodalījumā Nr. 360 (ieraksts izdarīts 2005. gada 23. maijā).  Nekustamā īpašuma valsts kadastra informācijas sistēmā nekustamajam īpašumam ir reģistrēti šādi apgrūtinājumi:   * ekspluatācijas aizsargjoslas teritorija ap valsts aizsardzības objektu – 27,7700 ha platībā; * regulētas ūdensnotekas (maģistrālā novadgrāvja) aizsargjoslas teritorija – 1,0200 ha platībā; * mikrolieguma buferzonas teritorija – 1,7700 ha platībā, un noteikts zemes lietošanas mērķis – zeme, uz kuras galvenā saimnieciskā darbība ir lauksaimniecība.   Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2019. gada 1. februārī LVM ir nosūtīts paziņojums par nekustamā īpašuma atsavināšanas nepieciešamību (Valsts aizsardzības militāro objektu un iepirkumu centra (turpmāk – Centrs) vēstule Nr. NOS/2019-880).  Saskaņā ar aizsardzības ministra 2018. gada 21. decembra pavēli Nr. 197-P “Par nekustamo īpašumu atsavināšanu Ķeguma novadā un Lielvārdes novadā Nacionālo bruņoto spēku Aviācijas bāzes paplašināšanai” izveidotā Taisnīgas atlīdzības noteikšanas komisija (turpmāk – Komisija) ir aprēķinājusi atlīdzību par nekustamā īpašuma “Celmiņi” Rembates pagastā, Ķeguma novadā atsavināšanu, nosakot to 54 600,00 *euro* apmērā, t. sk. meža un lauksaimniecības zemes tirgus vērtība – 35 100,00 *euro* un kompensējamie zaudējumi (koksnes resurss) – 19 500,00 *euro*, kas atbilst sertificētā nekustamā īpašuma vērtētāja noteiktajam nekustamā īpašuma tirgus vērtības un kompensējamo zaudējumu aprēķinam (SIA “VCG Ekspertu grupa” novērtējums sagatavots 2019. gada 29. jūlijā; saņemts Centrā 2019. gada 29. jūlijā Nr. AKTI/2019-3631).  LVM iesniegtos zaudējumus 4 8886,66 *euro* apmērā, kas sastāv no īpašuma tiesību pārreģistrācijas izmaksām zemesgrāmatā, to iegādājoties – 337,36 *euro*, izmaksām par zemes kadastrālo uzmērīšanu un izmaiņu veikšanu zemesgrāmatā – 3 914,31 *euro* un robežu uzturēšanas izmaksām – 634,99 *euro*, Komisija navatzinusi par zaudējumiem izdevumus, kas īpašniekam nodarīti saistībā ar nekustamā īpašuma atsavināšanu, un nav iekļāvusi tos atlīdzības apmērā, jo šie izdevumi ir saistīti ar nekustamā īpašuma pirmreizējo iegādi un uzturēšanu.  Centrs 2019. gada 7. oktobra vēstulē ir informējis LVM par aprēķināto atlīdzību par nekustamā īpašuma atsavināšanu un uzaicinājis LVM piedalīties Komisijas sēdē noteiktās atlīdzības izvērtēšanai (Centra vēstule Nr. NOS/2019-6656).  LVM ir piekrituši Komisijas aprēķinātajam atlīdzības apmēram un informējuši, ka Komisijas sēdē nepiedalīsies (LVM vēstule Nr. 4.1-2\_1049\_260\_19\_846, LVM 2019. gada 22. oktobra valdes lēmums Nr. 157 (protokols Nr. 38/2019; 1. punkts), LVM Padomes 2019. gada 13. novembra lēmums Nr. 30 (protokols Nr. 9/2019; 1. punkts), LVM ārkārtas akcionāru sapulces 2019. gada 2. decembra protokols Nr. 4/2019).  Komisija 2019. gada 5. decembra sēdē ir apstiprinājusi atlīdzību par nekustamā īpašuma atsavināšanu sabiedrības vajadzībām atbilstoši aprēķinātajai atlīdzībai.  Pamatojoties uz Likuma 9. pantu un Noteikumu 36.1. apakšpunktu, AM ar 2020. gada 15. janvāra lēmumu Nr. 1/1-24.2/7 “Par taisnīgas atlīdzības apmēra apstiprināšanu par sabiedrības vajadzībām nepieciešamo nekustamo īpašumu “Celmiņi” Rembates pagastā, Ķeguma novadā” ir apstiprinājusi Komisijas aprēķināto atlīdzības apmēru.  Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.  Pēc nekustamā īpašuma iegādes valsts īpašumtiesības AM personā uz nekustamo īpašumu tiks nostiprinātas zemesgrāmatā.  Ņemot vērā iepriekšminēto, AM ir izstrādājusi MK rīkojuma projektu “Par nekustamā īpašuma ”Celmiņi” Rembates pagastā, Ķeguma novadā pirkšanu Nacionālo bruņoto spēku Aviācijas bāzes paplašināšanai”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs, LVM. |
| 4. | Cita informācija | Rīkojuma projekta izstrādes procesā ir izmantots dokuments, kas satur vēsturiskus fiziskas personas datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības.  Fiziskās personas datus saturošais dokuments paredzēts šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiska persona, kura zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem no budžeta programmas 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv) |

Ministru prezidenta biedrs,

aizsardzības ministrs A. Pabriks

S. Grizāne, 67300223

Sarmite.Grizane@vamoic.gov.lv